<classify> TANZANIA ina nafasi kubwa ya kuendelea kunufaika na fedha kutoka Benki ya Maendeleo ya Afrika AfDB kwa ajili ya miradi ya maendeleo huku ikiwa tayari imenufaika na zaidi ya Sh trilioni 4.4 kwenye miradi mbalimbali ya maendeleo.Tanzania inapata nafasi hiyo ikiwa vipaumbele vyake vinaendana na vile vya benki hiyo vya kuwezesha kilimo cha biashara, ujenzi wa miundombinu ya barabara, reli na kuanzisha miradi mikubwa ya nishati ya umeme.Akizungumza jana baada ya kukutana na kufanya mazungumzo na Mkurugenzi Mtendaji wa AfDB anayeiwakilisha Marekani, Steven Dowd, Waziri wa Fedha na Mipango, Dk Philip Mpango amesema, mpaka sasa Tanzania ina miradi kadhaa inayogharamiwa na Benki ya AfDB yenye thamani ya Sh trilioni 4.4 na kwamba benki hiyo imeahidi kuendelea kugharamia kutokana na vipaumbele kufanana.Waziri Mpango amesema, katika mazungumzo yake na Mkurugenzi huyo wa AfDB, aliahidi kutoa kipaumbele kwa yale yote yaliyo kwenye vipaumbele vya Tanzania hasa kilimo na miundombinu kwa kuwa vinaendana na vipaumbele vya benki yake.Vipaumbele vya Tanzania vinaendana na vipaumbele vya Benki ya Maendeleo hivyo itakuwa rahisi kushirikiana na hivyo atahakikisha kuwa atazingatia fursa za mitaji ya kibiashara kwa nchi za Afrika ikiwemo Tanzania.amesema.Pia Dk Mpango alisema kuwa mkurugenzi huyo amefurahishwa na maelezo ya kuhusu hali ya uchumi ya taifa, dhamira ya nchi ya uchumi wa viwanda na changamoto wanazozikabili.Pia walizungumzia miradi ya maendeleo kama ujenzi wa reli ya kati, barabara na mradi mkubwa wa umeme wa Stieglers Gorge. Sambamba na hayo walizungumzia faida ya sekta binafsi katika kujenga uchumi pamoja na usimamizi wa mikataba ya kimaendeleo. Naye Dowd alisema amefanya ziara yake ya kwanza nchi na amejionea shughuli mbalimbali zinazofanya benki hiyo ikishirikiana na Tanzania.Alisema; Nimekuja na nimeanza kuelewa baadhi ya shughuli zinazofanywa na Tanzania na kwamba hao kama AfDB wataendelea kuunga mkono shughuli mbalimbali za kimaendeleo.AfDB ndani ya EAC Katika jimbo la Mashariki mwa Afrika, Tanzania inashika nafasi ya pili kwa kuwa mnufaika mkubwa wa mikopo kwa ajili ya shughuli za maendeleo, inaelezwa na Mkurugenzi Mtendaji wa Benki ya Maendeleo ya Afrika AfDB, Kanda ya Afrika Mashariki, Dk Nyamajeje Weggoro.Dk Weggoro ambaye pia ni Mtanzania, alisema Tanzania ina hisa kati ya asilimia 0.7 hadi asilimia 1.0 na kwamba inaifanya moja ya nchi saba zinazonufaika na mikopo hiyo na kwamba serikali imekuwa ikiilipa mikopo hiyo kama ilivyopangwa.Serikali inaendelea kufanya mirejesho ya mikopo, na hivi karibuni imelipa kiwango kilichopaswa kulipwa mwaka 2017, hii ni hatua nzuri,alisema.Kwa upande wa nchi zingine za jimbo la Afrika Mashariki zinazonufaika na mikopo hiyo kama Kenya, Ethiopia, Rwanda, Sudan Kusini, Eritrea na Shelisheli, DK Weggoro amesema, Mbali na Tanzania kuwa na hisa nyingi za benki hiyo, aliitaja Kenya kuongoza kwa kuwa na hisa asilimia 1.2 ikiwa inachukua sehemu kubwa ya hisa asilimia tano za nchi za majimbo ya Mashariki ya Afrika.Miradhi inayogharamiwa Waziri Mpango alisema mpaka sasa Tanzania, ina miradi inayogharamiwa na AfDB yenye thamani ya Sh trilioni 4.4.Aliitaja baadhi ya miradi iliyogharamiwa na benki hiyo hapa nchini kuwa ni Mradi wa Umeme Mbeya-Sumbawanga-Kigoma- Nyakanazi wenye thamani ya dola za kimarekani milioni 123.39, kuna mradi wa governance-private sector wa thamani ya dola milioni 57.6.Pia aliutaja mradi wa sumu kuvu wa thamani ya dola za kimarekani milioni 15, mradi wa umeme wa dola milioni 600, mradi wa ujenzi wa kiwanja cha ndege cha kimataifa, Msalato Dodoma chenye thamani ya dola milioni 200. Wanachama AfDB Dk Weggoro alisema nchi zote 54 za Afrika ni wanachama na wanaweza kuwa na hisa kwenye Benki ya AfDB.Nchi nyingi za Afrika zinakopa na zina hisa, lakini chache za Afrika zinakopa kidogo ni kama Angola na Shelisheli... ...lakini kwa duniani, AfDB ina wanachama 80 zikiwemo nchi 26 kutoka mabara ya Amerika, Asia na Ulaya ambazo zina uchumi wa juu kama Marekani, Japan, Hispania, Uingereza, Saudi Arabia na nyinginezo, alisema Mtendaji huyo na kueleza kuwa nchi zote zinatofautiana kwa asilimia ya hisa walizonazo kwenye benki hiyo.  <topic>: KITAIFA 